**Navigačné lety v EuroServis AERO (SK.DTO.18)**

Začať s navigačnými letmi môže žiak až po absolvovaní pozemnej prípravy na druhú fázu výcviku. Zoznam tratí pre vykonanie letov je v prílohe. Výnimky prípadné odchýlky musí schváliť HT.

Je vysoko odporúčané, aby preskúšavací let a prvý samostatný let bol odletený v ten istý deň.

Na každý navigačný let si žiak doma spraví navigačnú prípravu, ktorá bude obsahovať:

1. Zakreslenú trať na mape ICAO 1:500 000 . Na mape budú zakreslené:
   1. otočné body,
   2. kurzy,
   3. časové úsečky
2. Náčrtok trate (slepá mapa) na samostatnom papieri so zakreslenými významnými navigačnými bodmi (najlepšie aj farebne podľa farieb použitých na mape)
3. Výškový profil trate so zakreslenými prelietavanými priestormi (ručne)
4. Vyplnený navigačný štítok
5. Výpočet potrebného množstva paliva (na navigačnom štítku)
6. Meteorologické informácie pre plánovanú trať (METAR, TAF...) – je kvôli aktuálnosti pripraviť aj na letisku
7. Na každý samostatný let a lety na riadené letiská vyplnený letový plán, ktorý podpíše inštruktor
8. NOTAMY + využitie vzdušného priestoru.
9. Žiak je povinný mať nákolenník a písacie potreby.

**Navigačný let nesmie byť vykonaný, ak nebude splnený ktorýkoľvek z vyššie uvedených bodov**. Pred každým navigačným letom sa stretne žiak s inštruktorom a vykonajú predletový brífing pre plánovanú trať. Pred každým letom, či je to v sóle alebo vo dvojom, inštruktor podpíše navigačný štítok žiaka.

Po vykonaní navigačného letu celú prípravu na let inštruktor založí do osobnej zložky žiaka. Do denníku žiaka je potrebné zapísať všetky otočné body trate.

Martin Vajs

HT SK.DTO.18

V Boleráze 1.12.2020